ՀԻՄՆԱՎՈՐՈՒՄ
[bookmark: _Hlk233017383][bookmark: _Hlk136878141][bookmark: _Hlk136849556]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՀՈԻՆԻՍԻ 11-Ի N 839-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _Hlk137028366][bookmark: _Hlk233017634]1. Անհրաժեշտությունը - «Հայաստանի Հանրապետության կառավարության 2026 թվականի հոինիսի 11-ի N 839-Լ որոշման մեջ լրացումներ և փոփոխություններ կատարելու մասին Կառավարության որոշման նախագծի (այսուհետ՝ նախագիծ) ընդունումը պայմանավորված է Կառավարության 2026 թվականի հունիսի 11-ի N 839-Լ որոշմամբ հաստատված Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (այսուհետ՝ Միջոցառում) շրջանակներում արտահանվող ապրանքների համար փոխհատուցումը 2026 թվականի հոկտեմբեր ամսվա համար ևս տրամադրելու անհրաժեշտությամբ։
2. Ընթացիկ իրավիճակը և խնդիրները – Միջոցառման շրջանակներում փոխհատուցվող ապրանքների մասով՝
- ՍԱՏՄ-ի կողմից տրամադրված օպերատիվ տեղեկատվության համաձայն 2026 թվականի հունիսի 1-ից մինչև սեպտեմբերի 30-ն արտահանվել է շուրջ 10915 տոննա ծիրան, 3286 տոննա սալոր, 5431 տոննա դեղձ կամ նեկտարին, 759 տոննա խնձոր, 925 տոննա խաղող, 363 տոննա թուզ։ Հունիսի 1-ից մինչև հոկտեմբերի 9-ն ընդլայնվել է արտահանման աշխարհագրությունը միրգ է արտահանվել 25 երկիր։
   - ՊԵԿ-ի կողմից տրամադրված օպերատիվ տեղեկատվության համաձայն 2026 թվականի հունիս-օգոստոս ամիսներին արտահանվել է շուրջ 245 տոննա տոմատի մածուկ, 754․0 հազար լիտր շշալցված խաղողի գինի, 818  հազար լիտր շշալցված պտղահատապտղային գինի, 3․1 մլն բացարձակ լիտր շշալցված հայկական բրենդի կամ հայկական կոնյակ, 2․6 մլն լիտր շշալցված բնական հանքային ջուր, 232 տոննա չորացրած միրգ կամ բանջարեղեն և 73․0 տոննա թառափ ու 81․0 տոննա իշխան տեսակների ձուկ։
- Վերամշակող կազմակերպությունների կողմից տրամադրված օպերատիվ տեղեկատվության համաձայն 2026 թվականի սեպտեմբերի 30-ի դրությամբ մթերվել է շուրջ 15000 տոննա դեղձ և շուրջ 130 տոննա թուզ։
Նկատի ունենալով, որ այլ շուկաներ արտահանելու ուղղությամբ տնտեսավարողների կողմից իրականացվել են ակտիվ բանակցություններ, որոնց արդյունքնում առաջիկայում ակնկալվում են արտահանման ծավալների աճ, իսկ բանակցությունների ընթացքում գնառաջարկները կատարվում են հաշվի առնելով նաև տրամադրվող փոխհատուցման չափերը,  նպատակահարմար է համարվում փոխհատուցում տրամադրել նաև հոկտեմբեր ամսվա համար։
         Միջոցառման շրջանակներում օգոստոս ամսվա համար հանվել էր ծիրանը, մինչդեռ ծիրան արտահանողները մինչ այդ ունեցել են նախնական պայմանավորվածություններ և աջակցության ծրագրից օգտվելու ակնկալիքով ֆերմերներից ձեռք են բերել ծիրան և պահեստավորել սառնարաններում՝ հետագա արտահանման նպատակով։ Բացի այդ, ծիրանի արտահանման ընթացքում տնտեսավարողները կրել են մեծ վնասներ՝ պայմանավորված ԻԻՀ տարածքով դեպի միջինասիական երկներ արտահանման լոգիստիկ երթուղու երկարելով և Իրանական բեռնափոխադրողների կողմից անհրաժեշտ ջերմային ռեժիմները չապահովելով և կրած վնասները որոշակիորեն նվազեցնելու նպատակով բազմաթիվ ծիրան արտահանողներ դիմել են Էկոնոմիկայի նախարարություն՝ օգոստոս ամսին արտահանված ծիրանի համար փոխհատուցում ստանալու խնդրանքով։
Միջոցառման շրջանակներում արտահանման համար փոխհատուցվող ապրանքների անվանացանկը պահպանվել է, սակայն փոխհատուցման տրամադրման պայմաններում նախատեսվել են հետևյալ կարգավորումները՝
- օգոստոսի 1-ից մինչև սեպտեմբերի 1-ն արտահանված ծիրանի 1 կգ-ի համար տրամադրել 200 դրամի չափով փոխհատուցում,
- հանքային ջրի արտահանման երկրները լրացվել է Ուկրաինայով,
- շշալցված խաղողի և պտղահատապտղային գինիների, հայկական բրենդիի կամ հայկական կոնյակի արտահանման աջակցության չափը տարանջատվել է ըստ արտահանման երկրների հետևյալ սկզբունքով՝ նախորդ ամիսներին տրամադրվող փոխհատուցման չափը պահպանվել է երրորդ երկրներ արտահանումների համար, իսկ ԵԱՏՄ անդամ երկրներ արտահանելու համար նախատեսվել է տրամադրել նախորդ ամիսներին տրամադրվող փոխհատուցման 50%-ի չափով,
 - իշխան և թառափ տեսակի ձկների համար փոխհատուցման չափերը փոփոխվել են և նախատեսվել է փոխհատուցման միևնույն՝ յուրաքանչյուր 1 կիլոգրամի համար 1150 ՀՀ դրամ չափը, բացի այդ նախատեսվել է նույն չափով փոխհատուցում տրամադրել նաև արտահանվող ԱՏԳ ԱԱ 0303 14 20 00 և ԱՏԳ ԱԱ 0302 11 20 00 ծածկագրերին դասվող իշխան տեսակի ձկան և ԱՏԳ ԱԱ 0304 42 100 0 կամ ԱՏԳ ԱԱ 0304 42 900 0 կամ ԱՏԳ ԱԱ 0304 82 100 0  ծածկագրին դասվող իշխան տեսակի ձկան ֆիլեի համար։
- հանվել է վերամշակման նպատակով մթերվող դեղձի և թզի համար փոխհատուցման տրամադրումը։
- հստակեցվել է միջոցառման 5-րդ կետում նշված «փոխհատուցման ստացման դիմումը ներկայացնում է ամսական պարբերականությամբ» դրույթը։
ՊԵԿ-ի օպերատիվ տվյալների համաձայն օգոստոս ամսին արտահանված ծիրանի ծավալը կազմել  շուրջ 621 տոննա, իսկ արտահանող տնտեսավարողների կանխատեսումների համաձայն՝ 2026 թվականի հոկտեմբեր ամսվա ընթացքում միջոցառման շրջանակներում արտահանման կանխատեսվող ծավալները կկազմեն շուրջ 8100 տոննա պտուղ, հատապտուղ և խաղող, շուրջ 100 տոննա տոմատի մածուկ, շուրջ 800 հազար լիտր հանքային ջուր, շուրջ 200 հազար լիտր շշալցված գինի, շուրջ 250 հազար լիտր պտղահատապտղային գինի, 1․0 մլն բացարձակ լիտր շշալցված հայկական բրենդի կամ հայկական կոնյակ, 100 տոննա չորացված միրգ կամ բանջարեղեն, 250 տոննա իշխան և թառափ տեսակի ձուկ։ 
[bookmark: _Hlk137486072]3. Կարգավորման նպատակը և բնույթը – Նախագծով առաջարկվում է՝
[bookmark: _Hlk233029324]       - Հայաստանի Հանրապետության տարածքից 2026 թվականի հոկտեմբեր ամսվա ընթացքում արտահանված թարմ պտղի և սննդամթերքի ու խմիչքների  առանձին տեսակներ, իսկ օգոստոս ամսվա ընթացքում ծիրան արտահանող տնտեսավարողներին տրամադրել փոխհատուցում հետևյալ չափերով՝ 
1. ծիրանի յուրաքանչյուր 1 կիլոգրամի համար 200 ՀՀ դրամ․
1. խնձորի յուրաքանչյուր 1 կիլոգրամի համար 150 ՀՀ դրամ․
1. տանձի յուրաքանչյուր 1 կիլոգրամի համար 150 ՀՀ դրամ․
1. սալորի, դեղձի կամ նեկտարինի յուրաքանչյուր 1 կիլոգրամի համար 200 ՀՀ դրամ․
1. խաղողի յուրաքանչյուր 1 կիլոգրամի համար 150 ՀՀ դրամ․
1. թզի յուրաքանչյուր 1 կիլոգրամի համար 200 ՀՀ դրամ.
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ամերիկայի Միացյալ Նահանգներ կամ Կանադա արտահանված տոմատի մածուկի յուրաքանչյուր 1 կիլոգրամի համար 150 ՀՀ դրամ․ 
1. շշալցված խաղողի գինու յուրաքանչյուր 1 լիտրի համար 350 ՀՀ դրամ, իսկ ԵԱՏՄ անդամ երկրներ արտահանվածի համար՝ 175 ՀՀ դրամ ․
1. շշալցված պտղահատապտղային գինու յուրաքանչյուր 1 լիտրի համար 200 ՀՀ դրամ, իսկ ԵԱՏՄ անդամ երկրներ արտահանվածի համար՝ 100 ՀՀ դրամ․
1. շշալցված հայկական բրենդիի կամ հայկական կոնյակի յուրաքանչյուր 1 բացարձակ լիտրի համար 830 ՀՀ դրամ, իսկ ԵԱՏՄ անդամ երկրներ արտահանվածի համար՝ 415 ՀՀ դրամ․
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ուկրաինա, Ամերիկայի Միացյալ Նահանգներ, Կանադա, Չինաստան կամ Պարսից ծոցի համագործակցության խորհրդի անդամ երկրներ շշալցված բնական հանքային ջրի յուրաքանչյուր 1 լիտրի համար 150 ՀՀ դրամ․
1. 11-րդ ենթակետում նշված երկրներից բացի այլ երկրներ արտահանված շշալցված բնական հանքային ջրի յուրաքանչյուր 1 լիտրի համար 75 ՀՀ դրամ.
1. չորացրած մրգի կամ բանջարեղենի յուրաքանչյուր 1 կիլոգրամի համար 500 ՀՀ դրամ․
1. թառափ տեսակի ձկան և իշխան տեսակի ձկան կամ ֆիլեի յուրաքանչյուր 1 կիլոգրամի համար 1150 ՀՀ դրամ։ 
- Հստակ նշել, որ տնտեսավարող սուբյեկտը փոխհատուցման ստացման նպատակով յուրաքանչյուր ամսվա համար ներկայացնում է մեկ դիմում՝ բոլոր ապրանքների համար և նշել  նախարարության secretariat@mineconomy.am  էլեկտրոնային փոստի հասցեն, որով պետք է ներկայացվեն էլեկտրոնային եղանակով դիմումները։ 
- Կարգավորել օգոստոս ամսվա ընթացքում արտահանված ծիրանի համար փոխհատուցման վճարման ընթացակարգը։ 
4. Նախագծի մշակման գործընթացում ներգրավված ինստիտուտները և անձինք –Նախագիծը մշակվել է Էկոնոմիկայի նախարարության կողմից՝ արտահանող կազմակերպությունների ներկայացուցիչների մասնակցությամբ կայացած քննարկումների ընթացքում վերջիններիս կողմից ներկայացված առաջարկությունների հիման վրա: Նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում որոշակիորեն կմեղմվեն թարմ պտղի և սննդամթերքի ու խմիչքների  առանձին տեսակների արտահանման հետ կապված խնդիրները, հնարավորություն կտրվի դիվերսիֆիկացնելու արտահանման շուկաները, որը կնպաստի կազմակերպությունների բնականոն գործունեության ապահովմանը։ 
6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Նախագծի ընդունման դեպքում անհրաժեշտ փոխհատուցման տրամադրման հոկտեմբեր ամսվա չափը գնահատվում է շուրջ 2477,7 մլն դրամ, որը հաշվարկվել է 2026 թվականի օգոստոսի արտահանված ծիրանի և հոկտեմբերին արտահանման ենթակա ապրանքների գնահատված ծավալների արտահանման համար տրամադրվող փոխհատուցման չափերով։ 
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր), ինչպես նաև Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «5.3 ՀՀ տարածքից արտահանման/ներմուծման նպատակով բեռների՝ լաստանավով, օդանավով և այլ տրանսպորտային միջոցներով տեղափոխման ծախսերի փոխհատուցման ծրագրերի մշակում և իրականացում» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  212-րդ էջ)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ անհրաժեշտություն է առաջանում համապատասխան փոփոխություններ և լրացումներ կատարելու Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ։ 
